Neuperlach (en baverán Neiperlach) ye un barrio de Múnich (Bavera, Alemanya) situau en o districto de Ramersdorf-Perlach. Composau más que más por grans bloques de viviendas, iste barrio situau a l'este de l'antigo lugar de Perlach ye una d'as mayors ciudatz satelite d'Alemanya. Neuperlach muga a l'ueste con os barrios de Ramersdorf y Perlach, a o norte con os districtos 14 (Berg am Laim) y 15 (Trudering-Riem), a l'este con o barrio de Waldperlach y a o sud con o lugar de Unterbiberg, perteneixient a o municipio de Neubiberg. O barrio ye trescruzau en a suya zona occidental y de sud a norte por o Hachinger Bach que también fluye por a parti occidental de l'Ostpark.